 Pozdravljeni!

Upam, da ste dobro izkoristili dneve in se odpočili. Pred nami je že, ne boste verjeli, četrti teden dela na daljavo. Kdo bi si mislil. Naj vam prišepnem, da bomo imeli v sredo športni dan, kar pomeni, da bo en dan zopet malo drugačen.

Navodila za ure športa bo objavila gospa Katja Mišič in veljajo za vse ure športa. Izpolnjene kartončke s podpisi pa ob koncu tedna pošljite kar meni.

Ponedeljek, 6. 4. 2020

**MAT: PONAVLJANJE IN UTRJEVANJE**

**V nadaljevanju imaš pripravljene vaje za ponavljanje in utrjevanje matematičnih vsebin. Naloge rešuj v zvezek. V torek ti pošljem rešitve, da boš lahko svoje delo tudi pregledal.**

**Pri številskih izrazih bodi pozoren na reševanje – na dolg način in v vsako vrsto.**

**PONAVLJANJE IN UTRJEVANJE**

1. **Izračunaj. Postopek reševanja zapisuj v vsako vrstice posebej.**

16 + 4 + 5 + 3 = 15 – (5 + 7) = 5 • 7 + 23 =

23 – 5 – 6 = 16 : 4 : 2 = 20 : (12 – 10) =

(25 + 5) - 23 = 36 + (36 + 6) = 8 • (10 – 4) + 6 =

1. **Preberi besedilo in izračunaj po navodilu.**

Izračunaj vsoto števil 8 in 9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izračunaj razliko števil 100 in 25. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Število 250 deli s 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zmnožek števil 19 in 3 pomnoži s 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količnik števil 3500 in 35 pomnoži z 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Deli in preizkusi!

32 556 : 21 = 456 980 : 79 =

56 889 : 33 = 234 987 : 65 =

\*\*\*\*4. Dodatna naloga!


Gradbeno podjetje je zgradilo 26 hiš in 3 stolpnice. Za vsako hišo so porabili 3264 zidakov. Za gradnjo ene stolpnice pa 78-krat več zidakov kot za hišo. Koliko zidakov so porabili skupaj?

**RAZREDNA URA IN SLJ: POROČILO UČENJA NA DALJAVO**

Kar tri tedne je že minilo, kar smo doma in se učimo na drugačen način. Zapiši, kakšne razlike opažaš pri pouku na daljavo v primerjavi s poukom v učilnici…

Kaj ti je sedaj bolj všeč in kaj pogrešaš, s kakšnimi težavami se srečuješ, kako poteka tvoj dan, kaj se ti je zdelo najbolj zanimivo do sedaj….

Opiši mi svoje občutke v teh res posebnih časih v zvezek.

Razmisli in napiši, zapis pa mi prosim pošlji na moj elektronski naslov [mateja.glusic1@guest.arnes.si](mailto:mateja.glusic1@guest.arnes.si)**.**

Vesela bom vsakršnega zapisa.

DRU: PRAZGODOVINA NA OZEMLJU DANAŠNJE SLOVENIJE

( U str. 83 )

Preberi si v U na str. 83. Ponovi tudi o mostiščarjih ( UL si že dobil ).

Če imaš možnost, si oglej posnetek v Interaktivnem gradivu Radovednih 5, Tema PRETEKLOST, Prazgodovina na ozemlju današnje Slovenije.

Za malce »heca« in sprostitve lahko poskrbiš tako, da se preizkusiš v žongliranju.

Če nimaš žogice, si jo lahko narediš iz papirja, ki ga prelepiš z lepilnim trakom, kot to delate v razredu ali ALU folije. Morda ne bo profesionalno, a za preganjanje dolgčasa, predvsem pa malce sprostitve, bo to super naloga.

S klikom na povezavo se lahko učiš žongliranja, če želiš.

<https://www.youtube.com/watch?v=2PMTMRWod9s>